Carl Gardner

Carl Edward Gardner (født 29. april 1928 i Tyler i Smith County i Texas, død 12. juni 2011Bruce Weber: «Carl Gardner, Singer With Coasters Pop Group, Dies at 83», nekrolog på nettstedet til New York Times 13. juni 2011; besøkt 13. januar 2016.) var en amerikansk rhythm and blues-sanger. Han var best kjent som hovedsanger i gruppa The Coasters, ei gruppe han danna sammen med Bobby Nunn i 1955. Nunn og Gardner hadde før det vært med i gruppa The Robins,Artikkel om The Coasters i Jan Sneum: Politikens rock-leksikon – Udenlandsk rock gennem 40 år, Politikens Forlag 1992, side 109., som hadde en stor hit med låten «Smokey Joe's Café» i 1955.

Gardner sang med The Coasters i ulike besetninger i rundt 50 år. I 2005 pensjonerte han seg, mens sønnen Carl jr. overtok ledelsen. Senior fortsatte imidlertid som instruktør for gruppa.Nekrolog i Harris M. Lentz III: Obituaries in the Performing Arts, 2011, McFarland 2012, ISBN 9780786491346, side 123.

Som medlem av det originale The Coasters ble Gardner innvalgt i Rock and Roll Hall of Fame i 1987.Omtale på Rock and Roll Hall of Fame; besøkt 13. januar 2016.

I 2007 gav Gardner (sammen med kona Veta Gardner) ut Carl Gardner: Yakety Yak I Fought Back – My Life with The Coasters.Omtale på Google Books; besøkt 13. januar 2016.

 Referanser 

 Eksterne lenker 


  The Coasters Website
  Yakety Yak, I'll Talk Back

Kategori:Sangere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Tyler i Texas